CELEX: 32006R1061
Language: sk
Date: 2006-07-12 00:00:00
Title: Nariadenie Komisie (ES) č. 1061/2006 z  12. júla 2006 , ktorým sa určuje jednotný koeficient pridelenia, ktorý sa má uplatňovať v rámci tarifnej kvóty na kukuricu, ustanovenej v nariadení (ES) č. 958/2003

13.7.2006   
            
            
               SK
            
            
               Úradný vestník Európskej únie
            
            
               L 192/14
            
         
      NARIADENIE KOMISIE (ES) č. 1061/2006
   z 12. júla 2006,
   ktorým sa určuje jednotný koeficient pridelenia, ktorý sa má uplatňovať v rámci tarifnej kvóty na kukuricu, ustanovenej v nariadení (ES) č. 958/2003
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
   so zreteľom na nariadenie Komisie (ES) č. 958/2003 z 3. júna 2003, ktorým sa ustanovujú podrobné vykonávacie pravidlá pre uplatňovanie rozhodnutia Rady 2003/286/ES ohľadom výhod vo forme colných kvót Spoločenstva na určité produkty z obilnín s pôvodom v Bulharsku a ktoré mení a dopĺňa nariadenie (ES) č. 2809/2000 (2), a najmä na jeho článok 2 ods. 3,
   keďže:
   
               (1)
            
            
               Nariadením (ES) č. 958/2003 sa otvorila ročná tarifná kvóta na 104 000 ton kukurice (poradové číslo 09.4677) na hospodársky rok 2006/2007.
            
         
               (2)
            
            
               Objemy požadované v pondelok 10. júla 2006 v súlade s článkom 2 ods. 1 nariadenia (ES) č. 958/2003 prekračujú objemy, ktoré sú k dispozícii. Preto je potrebné stanoviť, do akej miery sa môžu povolenia vydávať, pričom sa určí jednotný koeficient pridelenia, ktorý sa má uplatňovať na požadované množstvá,
            
         PRIJALA TOTO NARIADENIE:
   Článok 1
   Každej žiadosti o dovozné povolenie pre kvótu na kukuricu „Bulharská republika“, predloženej a doručenej Komisii v pondelok 10. júla 2006 v súlade s článkom 2 ods. 1 a 2 nariadenia (ES) č. 958/2003, sa vyhovie do výšky 1,612903 % požadovaných množstiev.
   Článok 2
   Toto nariadenie nadobúda účinnosť 13. júla 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2006
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením Komisie (ES) č. 1154/2005 (Ú. v. EÚ L 187, 19.7.2005, s. 11).
   
      (2)  Ú. v. EÚ L 136, 4.6.2003, s. 3. Nariadenie naposledy zmenené a doplnené nariadením (ES) č. 1023/2006 (Ú. v. EÚ L 184, 6.7.2006, s. 5).